## El Departament de Salut de Manises licita 23 equips tecnològics per valor d’1,4 milions d’euros per a millorar l’atenció sanitària

*** Es tracta de nou equipament destinat a Cardiologia, Medicina Digestiva, Otorrino, Urologia i Oftalmologia, Neurologia i Anestèsia
* Entre lesadquisicions destaca una central de monitoratge, un ecocardiògraf, un nanòmetre d’alta resolució, dos electromiògrafs i dos estacions per a litotrícia i biòpsies, entre altres**

El Departament de Salut de Manises ha publicat en la Plataforma de contractació la licitació per a l’adquisició de 23 nous equips tecnològics destinats a diferents especialitats mèdiques i quirúrgiques per valor d’1,4 milions d’euros.

En concret, es tracta de nou equipament per a les àrees de Cardiologia, Medicina Digestiva, Ginecologia i Obstetrícia, Otorrinolaringologia, Urologia, Oftalmologia, Neurologia i Anestèsia, que permetran ampliar la dotació de recursos i millorar així l’atenció sanitària en els diferents servicis assistencials.

La majoria dels equips es destinaran a l’Hospital de Manises, encara que també està prevista la dotació de nous recursos en els centres d’atenció especialitzada de Buñol i Mislata, així com els centres de salut de Manises i Mislata.

Entre les noves adquisicions destaca una central de monitoratge per al servici de Ginecologia de l’Hospital de Manises. A més, s’incorporaran quatre butaques ginecològico-obstètriques en els centres d’especialitats de Buñol i Mislata, i en els centres de salut de Manises i Mislata per a reforçar la prevenció i atenció sanitària segura a la dona.

D’altra banda, està previst un ecocardiògraf per al servici de Cardiologia de l’hospital, mentres que les àrees de Medicina Digestiva, Otorrinolaringologia i Neurologia comptaran amb un nanòmetre d’alta resolució, una torre d’endoscòpia- estroboscòpia i dos electromiògrafs, respectivament.

Així mateix, en l’àrea d’Urologia es preveu l’adquisició d’un equip d’exploració, i en el servici d’Anestèsia, dos estacions per a litotrícia i biòpsies. Finalment, Oftalmologia disposarà de la major dotació tecnològica d’avantguarda amb un microscopi quirúrgic 3D, un topògraf corneal, tres equips multidiagnòstic i un biòmetre.

La gerent del Departament de Salut de Manises, Beatriz Gómez García, ha subratllat l’impacte d’esta inversió en la qualitat assistencial, ja que “estos equips permetran oferir tractaments més efectius i amb millors resultats clínics, en línia amb el compromís de proporcionar millor salut a la població assignada a este departament de salut”.

**Prop de tres milions d’euros d’inversió en 2025**

En total, la inversió en tecnologia mèdica del Departament de Salut de Manises arriba a més de 2,8 milions d’euros en 2025, la qual cosa suposa una mostra del compromís per la millora contínua de l’atenció sanitària i la modernització de l’equipament sanitari, situant la tecnologia d’avantguarda al servici de la salut dels seus ciutadans.

De fet, esta última licitació per a l’adquisició de nou equipament se suma a la que ja es va tramitar fa un mes i que suposava una inversió d’1,4 milions d’euros, destinada a 24 equips per a centres d’especialitats, centres de salut integrats i centres de salut sexual i reproductiva.

El Departament de Salut de Manises dona cobertura i assistència sanitària, tant ambulatòria com domiciliària a més de 216.000 persones de 14 localitats a través de l’Hospital de Manises, nou centres de salut, 11 consultoris auxiliars, dos centres d’especialitats, un centre de salut integrat, l’Hospital d’Aguts de Manises i l’Hospital de Crònics de Mislata.

Fecha: 06/03/2025